stanford-oval/wikipedia huggingface dataset:
Zakaria Aboukhlal

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 18. helmikuuta 2000 (ikä 24)
Syntymäpaikka: Rotterdam, Alankomaat
Pelipaikka: hyökkääjä
Pituus: 179 cm
Seura
Seura: Toulouse
Pelinumero: 6
Junioriseurat
2015−2017:  Willem II
2017−2019:  PSV Eindhoven
Seurat
| Vuodet | Seura | O | (M) |
| 2018–2019 |  Jong PSV | 25 | (9) |
| 2019 |  PSV Eindhoven | 2 | (0) |
| 2019–2022 |  Jong AZ | 19 | (13) |
| 2019–2022 |  AZ Alkmaar | 67 | (8) |
| 2022– |  Toulouse | 15 | (3) |
Maajoukkue
| 2015 |  Alankomaat U16 | 5 | (0) |
| 2016−2017 |  Alankomaat U17 | 12 | (5) |
| 2017 |  Alankomaat U18 | 3 | (4) |
| 2017−2019 |  Alankomaat U19 | 10 | (2) |
| 2019 |  Alankomaat U20 | 5 | (1) |
| 2020− |  Marokko | 17 | (3) |
 Seurajoukkueuran tilastot kattavat vain kansalliset sarjat, päivitetty 13. joulukuuta 2022.  Maajoukkueuran tilastot päivitetty 22. joulukuuta 2022.
Zakaria Aboukhlal (arab. زكريا أبوخلال‎, Zakaryā ʾAbūḫlāl, s. 18. helmikuuta 2000, Rotterdam, Alankomaat) on alankomaalais-marokkolainen jalkapalloilja, pelipaikaltaan hyökkääjä. Hän edustaa Ligue 1:ssä pelaavaa Toulousea ja kuuluu myös Marokon jalkapallomaajoukkueeseen.
Seurajoukkueura

Aboukhlal pelasi Willem II:n ja PSV Eindhovenin juniorijoukkueissa. PSV:n alle 21-vuotiaiden joukkueessa hän pelasi Eerste divisiessä 25 ottelua ja teki yhdeksän maalia. PSV:n edustusjoukkueessa hän pääsi Eredivisien otteluissa kahdesti vaihdosta kentälle vuonna 2019. Hän siirtyi AZ Alkmaariin kahdella miljoonalla eurolla elokuussa 2019. Hän pelasi kolmen kauden aikana 67 Alankomaiden pääsarjaottelua, joissa teki kahdeksan maalia. Hän pelasi kuusi ottelua sekä Eurooppa-liigassa että Konferenssiliigassa. Hän siirtyi ranskalaiseen Toulouseen kahdella miljoonalla eurolla kesällä 2022. Toulousessa Aboukhlal saavutti kansainvälistä huomiota kieltäydyttyään pelaamasta liigaottelussa Nantesia vastaan koska Toulousen pelipaidassa oli homofobian vastaisen kampanjan tunnus. Marokkolainen Achkayen-uutissivusto syytti vuonna 2022 Aboukhlalia myös yrityksistä käännyttää joukkuetovereitaan ääri-islamilaiseen salafismiin, Marokon jalkapalloliitto ja Toulouse kuitenkin kiistivät väitteet jyrkästi. Toulouse hyllytti Aboukhlalin edustusjoukkueen tehtävistä määräämättömäksi ajaksi toukokuussa 2023 kun tuli julki että hän oli ollut osallisena naisvihamielisessä välikohtauksessa Toulousen varapormestari Laurence Arribagén kanssa Toulouse FC:n juhliessa Ranskan cupin voittoa kaupungintalolla huhtikuussa. Arribagén, jonka aviomies on Toulouse FC:n pelaajalegenda Dominique Arribagé, pyydettyä joitakin joukkueen pelaajia käyttäytymään rauhallisemmin, Aboukhlal oli väitetysti vastannut Arribagélle ettei naisilla ole oikeutta komennella miehiä ainakaan hänen kotonaan.
Maajoukkueura

Aboukhlal pelasi useissa Alankomaiden ikäkausimaajoukkueissa. Alle 17-vuotiaiden EM-kilpailuissa 2017 hän pelasi neljä ottelua ja teki kaksi maalia. Hän valitsi aikuisiässä kuitenkin Marokon jalkapallomaajoukkueen, mihin hänellä oli oikeus äitinsä syntyperän perusteella. Hän teki maalin ensimmäisessä maaottelussaan Keski-Afrikan tasavaltaa vastaan marraskuussa 2020. Afrikan-mestaruuskilpailuissa 2021 hän pelasi neljä ottelua ja teki yhden maalin. Qatarin MM-kilpailuissa 2022 Marokko eteni kaikkien aikojen ensimmäisenä afrikkalaismaana välieriin, ja Aboukhlal tuli Marokon seitsemästä ottelusta neljässä vaihdosta kentälle ja teki maalin alkulohko-ottelussa Belgiaa vastaan.
Aboukhlal on jouluun 2022 mennessä pelannut 17 A-maaottelua, joissa hän on kaksi kertaa ollut avauskokoonpanossa. Maaleja hän on tehnyt kolme.
Åke Edwardson

Åke Edwardson vuonna 2008.
Karl Åke Peter Edvardsson (s. 10. maaliskuuta 1953, Småland, Ruotsi) on ruotsalainen kirjailija. Hän on aiemmin ollut journalismin luennoitsijana Göteborgin yliopistossa. Hänet tunnetaan ennen muuta Göteborgiin sijoittuvista Erik Winter -dekkareistaan.
Teokset

Till allt som varit dött (1995, suom. Sen kutsuu elohon, 2010)
Gå ut min själ (1996, suom. Joudu jo sieluni, 2011)
Dans med en ängel (1997, suom. Enkelitanssi, 1999)
Rop från långt avstånd (1998, suom. Etäisiä huutoja, 2000)
Genomresa (1999, suom. Läpikulkumatka, 2006)
Sol och skugga (1999, suom. Varjoa ja aurinkoa, 2001)
Låt det aldrig ta slut (2000, suom. Se ei päättyä saa, 2002
Himlen är en plats på jorden (2001, suom. Maanpäällinen taivas, 2003)
Segel av sten (2002, suom. Kivinen purje, 2004)
Jukebox (2003)
Winterland (2004, suom. Winterland — rikostarinoita, 2005)
Samurajsommar (2005, nuortenkirja, suom. Samuraikesä, 2006)
Rum nummer 10 (2005, suom. Huone numero 10, 2006)
Drakmånad (2006, nuortenkirja, suom. Lohikäärmekuu, 2010)
Vänaste land (2006, suom. Armahin maa, 2008)
Nästan död man (2007, suom. Melkein kuollut mies, 2008)
Den sista vintern (2008, suom. Winterin viimeinen talvi, 2010)
Hus vid världens ände (2012, suom. Talo maailman laidalla, 2013)
Marconi park (2013, suom. Menneisyyden viesti, 2014)
Aiheesta muualla

Virallinen nettisivu (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Your Stories Baby

| Your Stories Baby Pintandwefall |
| --- | --- | --- |

Studioalbumin tiedot
 Julkaistu: 17. tammikuuta 2020
 Kesto: 32.30
 Levy-yhtiö: Soliti
Pintandwefallin muut julkaisut
| Red and Blue Baby 2017 | Your Stories Baby 2020 | Seventh Baby 2022 |
Your Stories Baby on Pintandwefallin kuudes studioalbumi, joka julkaistiin 17. tammikuuta 2020.
Kappaleet

Titanic – 2.25
The Roof – 3.19
Ah-Ah-Ah – 2.50
World of Dirt – 2.50
Eyes of MJ – 3.28
Short Goodbye – 3.56
Connect With Me Now – 3.33
Job Interview – 2.25
People Like Me – 2.37
Dandelion – 2.27
Let Me In – 2.36
Arvostelut

Desibeli.net:
Soundi:
Lengyelin kulttuuri

Saviastia Lengyelin kulttuurista.
Lengyelin kulttuuri noin 5000–3400 eaa. ulottui Länsi-Määristä Tšekistä Slovakiaan, Länsi-Unkariin, osaan Etelä-Puolaa ja osiin Itävaltaa, Sloveniaa ja Kroatiaa. Lengyelin kulttuurin saareke oli myös itäisessä Saksassa Berliinin tienoilla.
Kulttuuri oli nauhakeramiikan seuraaja ja pikemminkin kulttuurirypäs kuin kulttuuri. Kulttuuri toi noin 4800/4700 eaa. Keski-Tonavan alueelle eli Pannoniaan, eteläiseen ja läntiseen Slovakiaan, Etelä-Määriin, Ala-Itävaltaan maalatun keramiikan ja naispatsaita sekä varhaisessa vaiheessaan ympyräkaivantoja, rondeleita, joita pidetään temppeleinä. Rondeleita oli tiheimmässä Keski-Tonavan alueella, mistä tämän kulttuurin uskotaan saaneen alkunsa. Kulttuurin mallipaikka on Lengyel Tolnan piirikunnassa Unkarissa. Kulttuurin alue menee osin päälle Stichbandkeramik-keramiikan ja Tiszan kulttuurin kanssa.
Haudat ovat yleensä joukkohautoja, joissa taivutettuja ruumiita , polttohautaus harvinaista mutta sitä esiintyi. Haudat muistuttivat myöhemmän nauhakeramiikan löytöjä. Kulttuuri sai elannon maanviljelystä. Joistakin paikoista on löydetty enemmän merkkejä metsästyksestä kuin nauhakeramiikan löydöistä. Jotkut väittävät sen kertovan äkillisestä lämpötilan putoamisesta.
Asunnot olivat pieniä tai pitkätaloja, kylät joskus linnoittamattomia, joskus linnoitettuja. Talot muuttuivat kolmiosaisista toisentyyppisiksi, ja trapetsin (katkaistun tasakylkisen kolmion) muotoisiksi. Lengyelin pitkätalot olivat jykeviä, mikä voi viitata ilmaston kylmenemiseen. 
Varhaiseen Lengyelin kulttuuriin liittyi ympyräkaivantoja ("Rondels"), jotka ovat puisten Stonehenge-tyyppisten kivikehien jäänteitä. On myös löydetty hieman neliskanttisia kaivantoja. Osa Lengyelin varhaisesta keramiikasta oli valkoista, punaisella maalattua keramiikkaa.
Kulttuurin vaiheet

Proto-Lengyel
Lengyel I
Lengyel II
Lengyel III (klassinen Lengyel) jossa kupariesineitä
Lengyel IV (Epi-Lengyel).
Lenin-koulu

Kansainvälinen Lenin-koulu (ven. Международная Ленинская школа, Meždunarodnaja Leninskaja škola, МЛШ, MLŠ) oli Moskovassa Neuvostoliitossa vuosina 1926–1938 toiminut oppilaitos, joka koulutti työntekijöitä muiden maiden kommunististen puolueiden johtotehtäviin. Koulutusta saivat sekä kotimaissaan sallittujen että kiellettyjen kommunistipuolueiden edustajat.
Koulun virallinen tavoite oli ulkomaisten kommunistipuolueiden ”bolševisoiminen” eli ideologinen yhdenmukaistaminen ja Venäjän bolševikkipuolueen kokemusten kaavamainen soveltaminen muissa maissa. Koulussa opiskeltiin marxismi-leninismin teoriaa, historiaa, taloustiedettä ja kampanjaluonteisia aiheita. Siellä oli eri kansallisuuksille omat sektorinsa, joista osassa opettivat kyseisistä maista emigroituneet kommunistit, osassa venäläiset. Laitos oli Kommunistisen internationaalin alainen. Lenin-koulua kävivät muun muassa Josip Broz Tito, Władysław Gomułka ja monet tulevat Itä-Saksan johtajat, kuten Erich Honecker ja Erich Mielke. Koulun alasajo käynnistyi vuonna 1936, kun suuri osa miespuolisista oppilaista rekrytoitiin Espanjan sisällissotaan vapaaehtoisina tasavaltalaisten puolella osallistuneisiin kansainvälisiin prikaateihin.
Lenin-koulun ohella Moskovassa toimi vuosina 1925–1930 vastaava Sun Yat-sen -yliopisto, joka oli tarkoitettu vain kiinalaisille.
Suomalainen sektori

Vuosina 1930–1938 Lenin-koulussa toimi suomalainen sektori, jota johti ensin Yrjö Sirola ja sitten Jukka Lehtosaari. Sektorin opettajina olivat miltei kaikki Moskovassa asuneet merkittävät suomalaiskommunistit ylintä puoluejohtoa myöten. Siellä ehdittiin kouluttaa yhteensä 141 suomalaista kommunistia, joista monet kohosivat viimeistään sodan jälkeen tärkeisiin johtoasemiin Suomen Kommunistisessa Puolueessa (SKP). Lenin-koulun suomalaisella sektorilla opiskelivat muiden muassa Arvo Tuominen, Aimo Aaltonen, Ville Pessi, Armas Äikiä, Veikko Sippola, Yrjö Enne, Aili Mäkinen, Martti Malmberg, Vilho Pentikäinen, Lauri Kantola, Paavo Koskinen, Mirjam Suvanto ja Väinö Tattari. Ennen suomalaissektorin perustamista ehtivät venäläisellä tai saksalaisella sektorilla opiskelemaan ainakin Lehtosaari, Toivo Antikainen, Hannes Mäkinen, Hertta Kuusinen ja Inkeri Lehtinen, joista kaikista tuli myös koulun opettajia. Moni edellämainituista ehti opiskella ensin myös Lännen vähemmistökansallisuuksien yliopistossa. Suomalaisen sektorin toiminta lakkasi lopullisesti lukuvuoden 1937–1938 aikana, kun enemmistö sen hetkisestä opettajakunnasta pidätettiin Stalinin puhdistusten yhteydessä.
Lenin-koulun maasektorit kilpailivat keskenään opintomenestyksessä ja urheilussa, ja jokaisena lukuvuonna paras sektori sai palkintona punaisen lipun. 1930-luvun puolivälissä suomalaiset voittivat punalipun kolmena vuonna peräkkäin. Kertomusten mukaan koulun toiminnasta muuten sivussa pysynyt Otto-Wille Kuusinen valmensi urheilukilpailuissa suomalaisia oppilaita ”kuin olympiajoukkuetta”.
Amerikansuomalaisista Lenin-koulua kävi muun muassa Gus Hall.
Yonezawa

| Yonezawa (米沢市) |
| --- | --- |
 Uesugi-jinja
 lippu:  symboli
 Yonezawan sijainti Yamagatan prefektuurissa
 Yonezawa
 Koordinaatit: 37°55′20″N, 140°07′01″E 
Valtio:  Japani
Alue:  Tōhoku
Prefektuuri:  Yamagatan prefektuuri
Pinta-ala:  
 – Kokonaispinta-ala:  548,51 km²
Väkiluku (09/2020):  81 043
 – Väestötiheys:  148 as./km²
Symbolit:  
 – Puu:  Japaninhemlokki
 – Kukka:  Nikonalppiruusu
 
 https://www.city.yonezawa.yamagata.jp/ 
Infobox OKVirheellinen NIMI-arvo: 
Yonezawa (jap. 米沢市, Yonezawa-shi) on Japanin kaupunki Honshūn saarella Tōhokun alueella Yamagatan prefektuurissa. Se sijaitsee sisämaassa prefektuurin kaakkoisosassa Yonezawan allaslaaksossa. Etelässä kaupungin alue nousee Ōuvuoriin kuuluvalle Azumavuorelle ja rajautuu Fukushiman prefektuuriin. Vuoristoalueelta saa alkunsa Mogamijoki sivujokineen. Yonezawassa on 81 043 asukasta (syyskuussa 2020) ja sen pinta-ala on 548,51 neliökilometriä.
Yonezawan linna perustettiin jo 1200-luvulla. Sengoku-kaudella 1500-luvulla Yonezawa alkoi saada Date-klaanin hallinnassa linnanaluskaupungin piirteitä, ja kehittyikin sittemmin Edo-kaudella 1600–1800-luvuilla linnanaluskaupunkina Uesugi-klaanin vallassa. Kaupunkiin syntyi jo kauden keskivaiheilla tekstiilien tuotantoa, ja nykyisinkin tekstiiliteollisuus on merkittävä elinkeino. Japanin viskoosin tuotanto sai alkunsa Yonezawassa. Kun Japanin nykyinen kunnallishallinto perustettiin vuonna 1889, Yonezawa sai ensimmäisten joukossa kaupunkioikeudet. Toisen maailmansodan jälkeen kaupunkiin on rakennettu elektroniikka- ja elintarviketeollisuutta, ja nykyisin (tilanne vuonna 2012) se on tuotannon arvolla mitattuna prefektuurin tärkein teollisuuskaupunki. Kaupunkiin kuuluvilla maaseutualueilla viljellään riisiä ja hedelmiä, kuten omenoita, ja kasvatetaan lihakarjaa ja karppeja.
Yonezawan nähtävyyksistä monet liittyvät Uesugi-klaanin historiaan, kuten Uesugi-museo, Uesugi-jinjan šintolainen pyhäkkö ja Fumon-inin buddhalainen temppeli. Uesugi-jinjan ja Matsugasaki-jinjan pyhäköt tunnetaan myös keväisin järjestettävästä Uesugi-festivaalista. Entinen Yonezawan ammattikorkeakoulun päärakennus edustaa vuorostaan 1900-luvun alun länsimaalaistyylistä arkkitehtuuria. Osa kaupungin vuoristoalueista kuuluu Bandain–Asahin kansallispuistoon. Seudulla on laskettelukeskuksia ja monia kuumia lähteitä (onsen), kuten Shirabu-onsen, Onogawa-onsen, Ōdaira-onsen, Ubayu-onsen ja Goshiki-onsen. Yonezawaa palvelevat JR Higashi-Nihonin Ōu-päälinja, jota pitkin kulkee suurnopeusjunayhteys Yamagata Shinkansen, ja Yonesaka-linja.
Kuvia

Yonezawan rautatieasema
Kylpylä Onogawa-onsenissa
Tsunakijoen patojärvi
Yonezawan kantakaupunki vuoden 1976 ilmakuvassa
Aiheesta muualla

Kuvia tai muita tiedostoja aiheesta Yonezawa Wikimedia Commonsissa
Kaupungin internetsivut (japaniksi)
Yleisurheilun alle 18-vuotiaiden maailmanmestaruuskilpailut 2001

Vuoden 2001 yleisurheilun alle 18-vuotiaiden maailmanmestaruuskilpailut käytiin 12.–15. heinäkuuta Debrecenissä, Unkarissa.
Mitalistit > Pojat

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 100 m |  Darrel Brown | 10,31 CR |  Willie Hordge | 10,41 PB |  Jonathan Wade | 10,53 |
| 200 m |  Jonathan Wade | 20,95 PB |  Michael Grant | 21,30 |  Dion Rodriquez | 21,36 |
| 400 m |  Karol Grzegorczyk | 46,90 CR |  Piotr Kedzia | 47,12 PB |  Jermaine Gonzales | 47,51 PB |
| 800 m |  Salem Amer Al-Badri | 1.50,15 |  Cosmas Rono | 1.50,35 SB |  Liao Fu-Pin | 1.51,35 |
| 1 500 m |  Isaac Songok | 3.36,78 PB |  Sameuel Dadi | 3.39,78 PB |  Abdul Rahman Suleiman | 3.42,03 PB |
| 3 000 m |  Markos Geneti | 7.55,82 CR |  David Kilel | 7.56,95 PB |  James Kwalia | 7.57,71 PB |
| 2 000 m esteet |  David Kirwa | 5.33,40 PB |  Brimin Kipruto | 5.36,81 PB |  Abrham Kebeto | 5.37,76 |
| 110 m aidat (91,4 cm) |  Nassim Messjian | 13,27 PB |  Marthinus Van Der Vyver | 13,35 |  Eddy De Lépine | 13,39 PB |
| 400 m aidat (84 cm) |  Amine Alozen | 50,25 PB |  Jonathan Walker | 51,32 PB |  Kenji Narisako | 52,09 PB |
| Korkeushyppy |  Aleksei Dmitrik | 223 CR |  James Watson | 221 PB |  Aljaksandr Plisko | 219 PB |
| Seiväshyppy |  Artem Kuptsov | 515 |  Vincent Favretto | 515 |  Go Kishita | 500 PB |
| Pituushyppy |  Dias Thiago Jacinto Carahyba | 772 PB |  Abdulla Al Walid | 762 |  Andrew Howe-Besozzi | 761 PB |
| Kolmiloikka |  Jonathan Moore | 16,36 CR |  Arnie David Giralt | 16,33 PB |  Osniel Tosca | 15,67 |
| Kuulantyöntö (5 kg) |  Georgi Ivanov | 19,73 PB |  Yasser Ibrahim | 19,58 PB |  Lee Min-Won | 19,57 PB |
| Kiekonheitto (1,5 kg) |  Khalid Habash Al-Suwaidi | 62,67 PB |  Robert Harting | 62,04 |  Omar Ahmed El Ghafaly | 61,06 |
| Moukarinheitto (5 kg) |  József Horváth | 80,11 CR |  Werner Smit | 79,48 |  Kirill Ikonnikov | 77,75 PB |
| Keihäänheitto (700 g) |  Teemu Wirkkala | 76,18 PB |  Hamad Khalifa | 73,56 PB |  Tero Järvenpää | 68,85 PB |
| 10 000 m kävely |  Vladimir Kanaikin | 42.55,75 PB |  Mikalai Seredovitš | 43.44,32 |  Fransisco Flores | 43.53,13 PB |
| Viesti |  Puola:   Tomasz Kaska   Piotr Zrada   Piotr Kedzia   Karol Grzegorczyk | 1.50,46 WYB |  Yhdysvallat:   Jonathan Wade   Michael Grant   Willie Hordge   Jonathan Walker | 1.50,90 |  Etelä-Afrikka:   Samuel Brits   Marthinus Van Der Vyver   Leigh Julius   Louis Van Zyl | 1.51,35 |
| Kahdeksanottelu |  Rene Oruman | 6219 |  Essa Mufarrah | 6024 |  Jason Dudley | 5997 |
Mitalistit > Tytöt

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 100 m |  Allyson Felix | 11,57 |  Kerron Stewart | 11,72 |  Zuzana Kosova | 11,83 PB |
| 200 m |  Angel Perkins | 23,07 CR |  Amy Spencer | 23,45 PB |  Zuzana Kosova | 23,98 PB |
| 400 m |  Stephanie Smith | 52,19 CR |  Jerrika Chapple | 52,80 SB |  Anneisha McLaughlin | 53,35 |
| 800 m |  Cherotich Ruto | 2.05,50 CR |  Veronika Plesarova | 2.06,01 PB |  Carlene Robinson | 2.06,18 PB |
| 1 500 m |  Georgie Clarke | 4.14,08 CR |  Florence Kyalo | 4.15,71 SB |  Sentayehu Ejigu | 4.17,51 |
| 3 000 m |  Selly Chepyego | 9.09,95 SB |  Mestewat Tufa | 9.11,60 PB |  Fridah Domongole | 9.12,70 |
| 100 m aidat (76,2 cm) |  Kathrin Geissler | 13,49 PB |  Ashley Lodree    Carla Fick | 13,75 PB   13,75 | – | – |
| 400 m aidat |  Camille Robinson | 58,72 WYB |  Kimberley Crow | 59,28 PB |  Olga Nikolajeva | 59,41 |
| Korkeushyppy |  Aileen Wilson | 187 PB |  Petrina Price | 181 |  Lavern Spencer | 181 PB |
| Seiväshyppy |  Silke Spiegelburg | 400 PB |  Aleksandra Kirjašova | 400 PB |  Anna Olko | 395 PB |
| Pituushyppy |  Shermin Oksuz | 641 |  Elena Anghelescu | 632 PB |  Angela Dies | 603 |
| Kolmiloikka |  Alina Popescu | 13,76 PB |  Svetlana Bolšakova | 13,32 |  Michelle Sanford | 13,22 PB |
| Kuulantyöntö |  Valerie Adams | 16,87 |  Michelle Carter | 15,23 PB |  Jullija Leantsjuk | 15,08 PB |
| Kiekonheitto |  Ma Xuejun | 54,93 |  Darja Pištšalnikova | 49,37 |  Amarachi Ukabam | 46,13 |
| Moukarinheitto |  Andrea Kéri | 59,86 PB |  Berta Castells | 59,65 |  Maria Smaljatškova | 59,16 |
| Keihäänheitto |  Kimberly Mickle | 51,83 PB |  Justine Robbeson | 51,54 PB |  Andrea Kvetova | 51,49 |
| 5 000 m kävely |  Jiang Kun | 22.49,21 PB |  Ksenia Ištšejkina | 22.58,43 |  Snjažana Jurtšanka | 23.28,51 PB |
| Viesti |  Yhdysvallat:   Ashley Lodree   Allyson Felix   Angel Perkins   Stephanie Smith | 2.03,83 WYB |  Jamaika:   Shaunette Davidson   Kerron Stewart   Kashain Page   Anneisha McLaughlin | 2.07,45 |  Romania:   Mariana Bilal   Nadia Cocoranu   Gabriela Ciuca   Ioana Ciurila | 2.09,70 |
| Seitsenottelu |  Annett Wichmann | 5470 |  Christine Schulz | 5346 |  Amandine Constantin | 5296 |
Yleisurheilun alle 18-vuotiaiden maailmanmestaruuskilpailut 1999

Vuoden 1999 yleisurheilun alle 18-vuotiaiden maailmanmestaruuskilpailut käytiin 16.–18. heinäkuuta Bydgoszczissa, Puolassa.
Mitalistit > Pojat

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 100 m |  Mark Lewis-Francis | 10,40 |  Bryan Sears | 10,42 |  Omar Brown | 10,43 |
| 200 m |  Timothy Benjamin | 20,72 |  Omar Brown | 21,09 |  Bryan Sears | 21,16 |
| 400 m |  William Mandla Nkosi | 46,94 |  Glaudel Garzón | 47,00 |  Mark van Soest | 47,19 |
| 800 m |  Nicholas Wachira | 1.50,70 |  Berhanu Alemu | 1.50,79 |  Mohammad Al-Azemi | 1.51,24 |
| 1 500 m |  Cornelius Chirchir | 3.44,02 |  Michael Too | 3.44,70 |  Osman Yusif | 3.45,53 |
| 3 000 m |  Pius Muli | 8.08,16 |  Kenenisa Bekele | 8.09,89 |  Anouar Assila | 8.13,54 |
| 2 000 m esteet |  Stephen Cherono | 5.31,89 |  Luleseged Wale | 5.32,61 |  Philip Simbolei | 5.41,77 |
| 110 m aidat (91,4 cm) |  Ladji Doucouré | 13,26 |  Nassim Messjian | 13,36 |  Paul Whitty | 13,59 |
| 400 m aidat (84 cm) |  Marthinus Kritzinger | 49,86 |  Sergio Hierrezuelo | 49,95 |  Vincent Mumo Kiilu | 51,50 |
| Korkeushyppy |  Jacques Freitag | 216 |  Cui Kai | 213 |  Andrei Tšubsa | 213 |
| Seiväshyppy |  Sébastien Homo | 520 |  Oleksandr Kortšmyd | 510 |  Rico Tepper | 500 |
| Pituushyppy |  Shang Yapeng | 780 |  Yoelmis Pacheco | 762 |  Nicolaas Grimbeeck | 759 |
| Kolmiloikka |  Ibrahim Mahmedin | 15,96 |  Yoandri Betanzos | 15,83 |  Viktor Jastrebov | 15,74 |
| Kuulantyöntö (5 kg) |  Robert Häggblom | 19,76 |  Dmitri Gortškov | 19,69 |  Khalid Habash Al-Suwaidi | 19,44 |
| Kiekonheitto (1,5 kg) |  Chang Ming-Huang | 64,14 |  Zhang Huabing | 58,36 |  Raine Munukka | 56,52 |
| Moukarinheitto (5 kg) |  Krisztián Pars | 74,76 |  Oleksandr Lutsenko | 73,68 |  Aleksei Jelisejev | 73,68 |
| Keihäänheitto (700 g) |  Joachim Kiteau | 79,65 |  Saku Kuusisto | 78,73 |  Aleksandr Ivanov | 78,65 |
| 10 000 m kävely |  Jevgeni Demkov | 42.26,07 |  Aleksandr Strokov | 42.36,52 |  Takayuki Tanii | 42.40,86 |
| 4 × 100 m |  Jamaika:   Winston Smith   Michael Frater   Davaon Spence   Omar Brown | 40,03 |  Japani:   Yosuke Tahara   Kazuya Kitamura   Yoshitaka Kaneko   Yusuke Omae | 40,14 |  Saksa:   Johannes Fischer   Christoph Lehner   Norman Grittke   Andre Streese | 41,13 |
| Ruotsalaisviesti (100 m, 200 m, 300 m, 400 m) |  Yhdysvallat:   Jonathan Lott   Bryan Sears   Travon Walton   Ivory McCann | 1.51,29 |  Etelä-Afrikka:   William Mandla Nkosi   Warren October   Marthinus Kritzinger   Mark van Soest | 1.52,49 |  Japani:   Toshio Imura   Takeshi Yoneda   Masakatsu Tanaka   Tsutomu Takahashi | 1.54,10 |
Mitalistit > Tytöt

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 100 m |  Veronica Campbell | 11,49 |  Lisa Sharpe | 11,52 |  Adrianna Lamalle | 11,66 |
| 200 m |  LaShauntea Moore | 23,38 |  Melaine Walker | 23,72 |  Ana López | 23,97 |
| 400 m |  Monique Henderson | 52,28 |  Helen Okpanachi | 52,38 |  Norma González | 52,39 |
| 800 m |  Georgie Clarke | 2.05,90 |  Tetjana Petljuk | 2.06,97 |  Mihaela Olaru | 2.08,20 |
| 1 500 m |  Zanelle Grobler | 4.23,06 |  Sylvia Jebiwott Kibet | 4.24,43 |  Elaine Du Plessis | 4.24,59 |
| 3 000 m |  Alice Jemeli Timbilili | 9.01,99 |  Meseret Defar | 9.02,08 |  Vivian Cheruiyot | 9.04,42 |
| 100 m aidat (76,2 cm) |  Adrianna Lamalle | 13,08 |  Maren Freisen | 13,42 |  Anay Tejeda | 13,45 |
| 400 m aidat |  Jana Pittman | 57,87 |  Wu Jie Ya | 58,32 |  Patricia Hall | 58,67 |
| Korkeushyppy |  Anna Tšitšerova | 189 |  Renáta Medgyesová | 183 |  Gaëlle Niaré | 179 |
| Seiväshyppy |  Jelena Isinbajeva | 410 |  Floé Kühnert | 405 |  Vanessa Boslak | 400 |
| Pituushyppy |  Zhou Yangxia | 629 |  Jenniina Halkoaho | 624 |  Alina Militaru | 622 |
| Kolmiloikka |  Mabel Gay | 13,82 |  Anastasija Iljina | 13,59 |  Yusmay Bicet | 13,58 |
| Kuulantyöntö |  Hong Mei | 15,57 |  Natallja H’araneka | 15,57 |  Chiara Rosa | 14,64 |
| Kiekonheitto |  Hong Mei | 52,18 |  Julia Bremser | 51,83 |  Deborah Lovely | 49,14 |
| Moukarinheitto |  Kamila Skolimowska | 63,94 |  Yunaika Crawford | 57,56 |  Ivana Brkljačić | 55,69 |
| Keihäänheitto |  Olivia Norris | 52,03 |  Xénia Frajka | 49,76 |  Halina Kahava | 49,62 |
| 5 000 m kävely |  Tatjana Kozlova | 22.31,93 |  Maryna Tsihanava | 22.37,54 |  Jekaterina Dergunova | 22.54,59 |
| 4 × 100 m |  Jamaika:   Nadine Palmer   Melaine Walker   Veronica Campbell   Lisa Sharpe | 44,30 |  Yhdysvallat:   Virginia Powell   Ashley Mitchell   Raasin McIntosh   Stephanie Durst | 45,40 |  Puola:   Dorota Wojtczak   Dorota Dydo   Malgorzata Flejszar   Anita Hennig | 45,49 |
| Ruotsalaisviesti (100 m, 200 m, 300 m, 400 m) |  Yhdysvallat:   Stephanie Durst   LaShauntea Moore   Christy Fairley   Monique Henderson | 2.07,71 |  Puola:   Malgorzata Flejszar   Dorota Wojtczak   Hanna Wardowska   Magdalena Uzarska | 2.09,19 |  Ukraina:   Ganna Bordjugova   Viktorija Lofitska   Maryna Maidanova   Tetjana Petljuk | 2.11,13 |
Ystävällinen lukupari

Ystävällinen lukupari on kahden eri luvun (n ja m) lukupari, jossa n on m:n tekijöiden summa ja m n:n tekijöiden summa. Pari m = 284, n = 220 on esimerkki tällaisista luvuista, koska 284 = 1+2+4+5+10+11+20+22+44+55+110 ja 220 = 1+2+4+71+142. Se on samalla pienin mahdollinen ystävällinen lukupari.
Ystävälukujen ominaisuuksia

On olemassa erilaisia konstruktioita löytää ystävälukupareja. Yhden yksinkertaisen tavan kehitti Thabit ibn Qurrah (n. 836–901).